CELEX: 62018CA0488
Language: hr
Date: 2020-12-10 00:00:00
Title: Predmet C-488/18: Presuda Suda (četvrto vijeće) od 10. prosinca 2020. (zahtjev za prethodnu odluku koji je uputio Bundesfinanzhof – Njemačka) – Finanzamt Kaufbeuren mit Außenstelle Füssen/Golfclub Schloss Igling e.V. (Zahtjev za prethodnu odluku – Oporezivanje – Porez na dodanu vrijednost (PDV) – Direktiva 2006/112/EZ – Članak 132. stavak 1. točka (m) – Izuzeće „isporuka određenih usluga koje su usko povezane sa sportom ili fizičkim odgojem” – Izravan učinak – Pojam „neprofitne organizacije”)

8.2.2021   
            
            
               HR
            
            
               Službeni list Europske unije
            
            
               C 44/2
            
         
      Presuda Suda (četvrto vijeće) od 10. prosinca 2020. (zahtjev za prethodnu odluku koji je uputio Bundesfinanzhof – Njemačka) – Finanzamt Kaufbeuren mit Außenstelle Füssen/Golfclub Schloss Igling e.V.
      (Predmet C-488/18) (1)
      
      (Zahtjev za prethodnu odluku - Oporezivanje - Porez na dodanu vrijednost (PDV) - Direktiva 2006/112/EZ - Članak 132. stavak 1. točka (m) - Izuzeće „isporuka određenih usluga koje su usko povezane sa sportom ili fizičkim odgojem” - Izravan učinak - Pojam „neprofitne organizacije”)
      (2021/C 44/02)
      Jezik postupka: njemački
      
         Sud koji je uputio zahtjev
      
      Bundesfinanzhof
      
         Stranke glavnog postupka
      
      
         Tužitelj: Finanzamt Kaufbeuren mit Außenstelle Füssen
      
         Tuženik: Golfclub Schloss Igling e.V.
      
         Izreka
      
      
                  1.
               
               
                  Članak 132. stavak 1. točku (m) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da nema izravni učinak, tako da se, ako zakonodavstvo države članice, kojim se navedena odredba prenosi, od PDV-a izuzima samo ograničen broj isporuka usluga usko povezanih sa sportom ili fizičkim odgojem, neprofitna organizacija na navedenu odredbu ne može izravno pozvati pred nacionalnim sudovima radi izuzeća drugih usluga usko povezanih sa sportom ili fizičkim odgojem, koje ta organizacija isporučuje osobama koje se tim aktivnostima bave, a koje to zakonodavstvo ne izuzima.
               
            
                  2.
               
               
                  Članak 132. stavak 1. točku (m) Direktive 2006/112 treba tumačiti na način da je pojam „neprofitna organizacija”, u smislu te odredbe, autonomni pojam prava Unije, koji traži da, u slučaju prestanka postojanja takve organizacije, ona ne može svojim članovima podijeliti dobit koju je ostvarila, a koja premašuje njihov upisani kapital, kao i poštenu tržišnu vrijednost njihovih doprinosa u naravi.
               
            
         (1)  SL C 392, 29. 10. 2018.